૩. પીરાણા સંસ્થા પર વકફ બોર્ડનો અધિકાર: હવે જોઈએ તો પીરાણા સ્થિત ઈમામ શાહ બાવા રોજા સંસ્થાન ટ્રસ્ટ જેનું ટ્રસ્ટ રજી. ક્ર. ઈ-૭૩૮ છે, (આ સંસ્થાને હવે આપણે ટૂંકમાં “પીરાણા સંસ્થા” તરીકે સંબોધશું) તેના સંદર્ભમાં વકફ બોર્ડ શું કરી રહ્યું છે. હવે આ પીરાણા સંસ્થાનો પાયો જયારે હાઈ કોર્ટે વર્ષ ૧૯૩૯ના ચુકાદા દ્વારા નાખ્યો, ત્યારે તેના મૂળમાંજ દલીલ હતી કે આ સંસ્થા જનતાની સંસ્થા છે અને તેનો કોઈ એક વ્યક્તિ કે એક ગુટ માલિક નથી. તેમાં મળતા દાનો વગેરે એ જાહેર જનતાએ આપેલ છે. આ સિદ્ધાંતને ધ્યાનમાં રાખીને પીરાણાની મિલકતની દેખ રેખ માટે તે સમયે હાઈ કોર્ટે એક જાહેર ટ્રસ્ટ (Public Trust) બનવવાનો આદેશ આપેલ હતો. ધ્યાન રહે કે તે સમયમાં વકફ એક્ટ (Wakf Act) કે વકફ બોર્ડ નોહ્તું.